**Գլյուքսբուրգ ամրոց** *(դանիերեն` Lyksborg Slot, Լյուքսբորգ շլոթ)*, Գլյուքսբուրգների դինաստիայի ընտանեկան բնակավայր։ Գտնվում է դանիական սահմանի մոտակայքում,Գերմանիայի ամենահյուսիսում, Գլյուքսբուրգ քաղաքում,Ֆլենսբուրգից 11 կմ հեռավորության վրա։

Ամրոցը լճի մեջ է, լճի մակերեսից 2,5 մետր բարձրություն ունեցող հիմքի վրա։ Կառուցել է նրա նախագծող ճարտարապետ Նիկոլաուս Կերիեսը (անգլ.՝ Nikolaus Karies) Հանս II կրտսերի հրամանով։

Պատմություն
-----------

Ամրոցի պատմությունը սկսվել է 1192 թվականին Շլեզվիգի Սուրբ Միքայել կրկնակի վանական համալիրից, որը անբարոյականության և հարբեցողության հեղինակություն էր վայելում։ Շլեզվիգի եպիսկոպոսը վանկաններին տեղափոխել է։ Միանձնուհիներն այնտեղ մնալով հիմնել են Սուրբ Հովհաննես վանքը, իսկ վանականները տեղափոխվել են Լանգսի լճի ափ և հիմնել են Գուլդենհոլմ աբայությունը (գերմաներեն՝ Güldenholm): Սակայն այս տեղափոխությունը նպատակին չի ծառայել և վանականներին նորից տեղափոխել են մեկ այլ վայր՝ Մունկբրարուպ։ Սա համընկել է Դանիայում ցիստերցիանական կանոնների խստացման հետ։ 1209-1210 թվականներին հիմնվել է նոր՝ Ռայդ Քլասթեր (դանիերեն Ryd Kloster) ցիստերցիանական աբբայությունը (անգլ.՝ Cistercians ), այսօրվա Գլյուքսբուրգ ամրոցի տեղում։ Լքված շենքերն անմխիթար վիճակում են եղել, երբ Հանս II կրտսերի՝ Շլեզվիգ Հոլշտայն Զոնդերբուրգի առաջին դուքսի (անգլ.՝ John II, Duke of Schleswig-Holstein-Sonderburg) հրամանով քարերը քանդվել են և այդ քարերով կրկին կառուցվել է ամրոց։ Ամրոցի շինարարությունը սկսվել է 1582 թվականին և ավարտվել է ընդամենը հինգ տարում։

2005 թվականի պեղումների ժամանակ լճի հատակում հայտնաբերել են վանական համալիրի հիմքերը, գերեզմաններ և համալիրի գոյության բազմաթիվ վկայություններ։

Գլյուքսբուրգների ժառանգական սեփականություն
------------------------------------------

Մի քանի հարյուրամյակ շարունակ ամրոցը պատկանել է Շլեզվիգ Հոլշտայնի դուքսերին։ XIX դարի կեսերին եղել է դանիական թագավոր Քրիստիան IX -ի տիրապետության տակ։ Ամրոցը Գլյուքսբուրգների ժառանգական սեփականությունն է։

Պատկերասրահ
-----------

Ներկայումս Գլյուքսբուրգ ամրոցում թանգարան է գործում, ինչպես նաև լինում են համերգներ, հարսանիքներ և այլ միջոցառումներ։

* Ամրոցի պատվիրատու՝ Հանս II կրտսեր, 16-րդ դարԱմրոցի պատվիրատու՝ Հանս II կրտսեր, 16-րդ դար
* Ռայթ Քլասթեր աբբայության տեղում կանգնեցված հուշաքարՌայթ Քլասթեր աբբայության տեղում կանգնեցված հուշաքար
* Ամրոցի տեսքը և առջևի ամրացումները արևմտյան մասիցԱմրոցի տեսքը և առջևի ամրացումները արևմտյան մասից
* Ամրոցային համալիրԱմրոցային համալիր

Ծանոթագրություններ
------------------

1. ↑  archINFORM (գերմ.) — 1994.
2. ↑
3. ↑  Rudolf Jaeger: Karies, Nikolaus. in: Schleswig-Holsteinisches Biographisches Lexikon. Band 1. Karl Wachholtz Verlag, Neumünster 1970, S. 174–175 (գերմաներեն)
4. ↑  «Ցիստերցիանականների պաշտոնական կայք». Արխիվացված է օրիգինալից 2019 թ․ հոկտեմբերի 30-ին. Վերցված է 2016 թ․ նոյեմբերի 30-ին.
5. ↑  Johann Herzog von Schleswig-Holstein-Sonderburg
6. ↑  Abendblatt.de: 2005 թվականի երկրաբանական հետազոտությունների զեկույց (գերմ.)
7. ↑  «WELCOME TO SCHLOSS GLÜCKSBURG».

Արտաքին հղումներ
----------------

* Замок Глюксбург - был летней резиденцией датских королей (ռուս.)
* Historische Gesellschaft Glücksburg (Գլյուքսբուրգ պատմագիտական ընկերություն) (գերմ.)
* Klöster in Schleswig-Holstein (գերմ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գլյուքսբուրգ ամրոց» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | GND: 4445379-6 · VIAF: 226927156 · WorldCat VIAF: 226927156 |

 |